Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 777/11/4403	Nitra, 12.9.2013
EEČ : 2-32-44-2013

U Z N E S E N I E

Trestná vec:	obvinený XXXXX a spol.  
Prečin:	

Rozhodol: 	prokurátor Okresnej prokuratúry Nitra
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX

dňa 29.7.2011 v čase okolo 23,00 h v Nitre XXXXX pred XXXXXXXXX fyzicky napadli poškodeného XXXXX a XXXXX a to takým spôsobom, že XXXXX po vzájomne slovnej hádke a strkaní rukami do seba niekoľkokrát udrel poškodeného XXXXX päsťami do oblasti tváre, medzitým XXXXX ako prichádzal k nim, tak chytil poškodeného XXXXX zozadu ľavou rukou za tričko  a päsťou pravej ruky ho opakovane udieral do zadnej časti hlavy, rebier a chrbta, následkom čoho spadol XXXXX na zem, XXXXX ho prestal napádať a prešiel k XXXXX a spoločne s XXXXX ho bili päsťami do hlavy, následne ho obvinený XXXXX kopol nohou do oblasti hrudníka, na čo poškodený XXXXX spadol na zem, pričom tvárou dopadol priamo na obrubník chodníku a následne ho začali obaja obvinení opakovane kopať nohami do oblasti brucha, nôh a chrbta, čím poškodenému XXXXX , bytom XXXXX takto svojim konaním spôsobili pohmoždenia, oderky a tržné rany na hlave a tvári, ktoré si vyžiadali jednorazové ošetrenie s následnou dobou liečenia a PN do 7 dní a poškodenému XXXXX bytom XXXXX, boli spôsobené pohmoždenia zadnej časti hlavy a chrbta, ktoré si nevyžiadali lekárske ošetrenie. 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Poverený policajt PZ, OR PZ v Nitre uznesením sp. zn. ORP-3238/NR-NR-2011 zo dňa 12.12.2011 začal podľa § 199 odsek 1 Trestného poriadku trestné stíhanie a uznesením tej istej spisovej značky zo dňa 03.05.2012 vzniesol obvinenie podľa § 206 odsek 1 Trestného poriadku XXXXX a XXXXX pre spolupáchateľstvom podľa § 20 Trestného zákona spáchaný prečin výtržníctva podľa § 364 odsek 1 písmeno a) Trestného zákona, pričom skutku sa dopustili na skutkovom základe tak, ako je uvedené vo výroku tohto uznesenia.
          Po skončení prípravného konania som preskúmal celý vyšetrovací spis a zistil som nasledovný skutkový a právny stav.
          Obvinený XXXXX (č. l. 27-27, 143) v prípravnom konaní vypovedal, že je pravda, že skutku sa dopustil tak ako je uvedené v uznesení o vznesení obvinenia. Ďalej uviedol, že toho, čo spôsobil je mu veľmi ľúto a už by to viackrát neurobil.
    Obvinený XXXXX bol zároveň pri výsluchu poučený o možnosti podmienečného zastavenia trestného stíhania a s takýmto postupom vyslovil súhlas.
          Obvinený XXXXX (č. l. 126-128, 144) v prípravnom konaní vypovedal, že je pravda, že skutku sa dopustil tak ako je uvedené v uznesení o vznesení obvinenia. Ďalej uviedol, že toho, čo spôsobil je mu veľmi ľúto a už by to viackrát neurobil. Nevie čo ho to napadlo.
    Obvinený XXXXX bol zároveň pri výsluchu poučený o možnosti podmienečného zastavenia trestného stíhania a s takýmto postupom vyslovil súhlas.   
    V prípravnom konaní boli vypočutí aj ďalší svedkovi, svedkovia- poškodení, splnomocnený zástupca poškodenej zdravotnej poisťovne XXXXX krajská pobočka XXXXX, XXXXX (č. l. 145-147), ktorý uviedol, že týmto skutkom vznikla ich spoločnosti škoda vo výške 102,89 €. Pričom obaja obvinení túto sumu hotovostným vkladom na účet ich spoločnosti spoločne uhradili a to obvinený XXXXX dňa 06.05.2013 a obvinený XXXXX dňa 15.04.2013.
              Z výpisu z ústrednej evidencie priestupkov Ministerstva vnútra SR vyplýva, že obvinený XXXXX má dva záznamy o priestupku (č. l. 154). 
          Podľa odpisu z registra trestov GP SR nemá obvinený XXXXX záznam v registri trestov (č. l. 152).
          Z výpisu z ústrednej evidencie priestupkov Ministerstva vnútra SR vyplýva, že obvinený XXXXX má viacero záznamov o priestupku prevažne majetkového charakteru (č. l. 155).  
          Podľa odpisu z registra trestov GP SR nemá obvinený XXXXX záznam v registri trestov (č. l. 153).
           V prípravnom konaní bol skutok bez pochybností preukázaný, škoda ktorá v tomto prípade konaním obvinených vznikla bola v plnej výške obvinenými poškodenej spoločnosti uhradená bankovými prevodmi (č. l. 150-151). Obvinení sú bez pochybností usvedčení aj ostatnými dôkazmi nachádzajúcimi sa v spise.
           Skutok, pre ktorý sú obvinení stíhaní, je prečinom výtržníctva podľa § 364 
odsek 1 písmeno a) Trestného zákona s trestnou sadzbou až tri roky.
	Vzhľadom k tomu, že boli splnené zákonné podmienky ustanovené v § 216 odsek 1 Trestného poriadku na podmienečné zastavenie trestného stíhania, ako aj vzhľadom na osoby obvinených, možno podmienečné zastavenie trestného stíhania obvinených považovať za dostačujúce. Zároveň som v zmysle § 216 odsek 2 Trestného poriadku uložil obvineným XXXXX a XXXXX skúšobnú dobu v trvaní 12 mesiacov, ktorá začína plynúť právoplatnosťou tohto uznesenia. Ak obvinení počas tejto skúšobnej doby budú viesť riadny život, nebudú ďalej pokračovať v trestnej činnosti, nedopustia sa žiadneho ďalšieho protispoločenského konania, po ukončení tejto skúšobnej doby rozhodnem, že sa jednotliví obvinení osvedčili. Rozhodnutím o osvedčení v skúšobnej dobe nastávajú účinky zastavenia trestného stíhania.
	Na základe uvedených skutočností som rozhodol tak, ako je uvedené vo výrokovej časti tohto uznesenia. 

Poučenie:
	Proti tomuto uzneseniu je prípustná sťažnosť, ktorú možno podať v lehote troch dní od jeho doručenia na Okresnú prokuratúru XXXXX. 
          	Sťažnosť má odkladný účinok (§ 216 odsek 5 Trestného poriadku).

JUDr. Ján Šipoš
prokurátor